אנטון ווקס

אנטון צ'ארלס ווקס (באנגלית: Anton Charles Walkes; 8 בפברואר 1997 – 19 בינואר 2023) היה כדורגלן אנגלי ששיחק בעמדת הבלם.

קריירת מועדונים 
ווקס גדל במחלקת הנוער של טוטנהאם הוטספר. ב-21 בספטמבר 2016 ערך את הופעתו היחידה במדי המועדון, בניצחון 5-0 על ג'ילינגהאם במסגרת גביע הפוטבול ליג.

ב-26 בינואר 2017 הושאל ווקס לאטלנטה יונייטד מה-MLS למשך עונת . ב-6 במרץ ערך את הופעת הבכורה שלו במועדון, בהפסד 2-1 לניו יורק רד בולס במסגרת הליגה. ב-5 ביולי הבקיע את שער הבכורה שלו במועדון, בניצחון 4-2 על סן חוזה ארת'קווייקס במסגרת הליגה. בסך הכל ערך 21 הופעות ליגה במהלך תקופת ההשאלה, בהן הבקיע שני שערים.

ב-29 בינואר 2018 הושאל ווקס עד לתום עונת  לפורטסמות' מהפוטבול ליג הראשונה. ב-18 ביולי 2018 חתם ווקס על חוזה קבוע במועדון. בסך הכל ערך 48 הופעות ליגה במדי המועדון, בהן הבקיע שני שערים.

ב-9 בינואר 2020 חתם ווקס באטלנטה יונייטד מה-MLS. הוא שיחק במועדון במשך שתי עונות, בהן הבקיע שני שערים.

ב-14 בדצמבר 2021 חתם ווקס בשארלוט מה-MLS. ב-20 במרץ 2022 ערך את הופעת הבכורה שלו במועדון, בניצחון 3-1 על ניו אינגלנד רבולושן במסגרת הליגה. בסך הכל ערך 23 הופעות ליגה במדי המועדון.

חיים אישיים 
ווקס נולד ברובע לואישהאם שבלונדון. היה ממוצא ג'מייקני. לווקס ובת זוגו, אלכסיס, נולדה בת.

בנובמבר 2018, הודה בנהיגה בזמן פסילה. הוא נקנס וקיבל עונש של 120 שעות של עבודות שירות.

מותו 
ב-18 בינואר 2023, ווקס היה במיאמי, שם ערכה קבוצת הכדורגל שארלוט מחנה אימונים בן 12 ימים. בסביבות השעה 15:00, הוא נפצע בהתנגשות של שתי סירות ליד אצטדיון מיאמי מרין. הוא פונה לבית החולים, שם מת מפצעיו למחרת בבוקר, בגיל 25.

תארים 
פורטסמות'
 פרס הפוטבול ליג: 2018/2019

קישורים חיצוניים

הערות שוליים 

כדורגלנים אנגלים
בלמי כדורגל אנגלים
לונדון: כדורגלנים
כדורגלני טוטנהאם הוטספר
כדורגלני אטלנטה יונייטד
כדורגלני פורטסמות'
כדורגלני שארלוט
כדורגלנים שמתו במהלך הקריירה
הרוגי תאונות
אנגלים ממוצא ג'מייקני
אנגלים שנולדו ב-1997
אנגלים שנפטרו ב-2023